Carmelo Anthony postigao 41 poen za Nuggets - 2004-03-31
Los Angeles Lakersi pobijedili su ekipu New Orleans Hornetsa sa 107-88. Za pobjednički tim Kobe Bryant je postigao 23 a Gary Payton 20
Dalas Mavericks ostvarili su sinoć laku pobjedu nad Cleveland Cavaliersima od 126-109. Nijemac Dirk Nowitzki je za pobjedničku ekipu postigao 35 poena i imao je 18 skokova. U Milwaukeeu Joe Smith je sa postignutih 25 poena doprinio pobjedi domaćih Bucksa nad Indiana Pacersima od 95-86. Ovom pobjedom Milwaukee je okončao seriju od četiri izgubljene utakmice na domaćem terenu a za Indianu je to bio kraj serije od četiri za redom dobijene utakmice. Nakon sedam uzastopnih pobjeda Golden State Warriorsi su sinoć doživjeli poraz i to u susretu sa Philadelphia 76ersima. Susret je završen rezultatom 95-71. U pobjedničkom timu najefikasnije je bio Samuel Dalembert sa 18 poena i 13 skokova. Philadelphia je opet igrala bez svoje zvijezde Allena Iversona koji će ostatak sezone provesti na klupi zbog povrjede koljena. U Denveru Carmelo Anthony je postigao 41 poen za ekipu domaćina Nuggetse što je njegov lični rekord po broju postignutih poena po utakmici. Tim iz Denvera savladao je ekipu Seattle SuperSonicsa sa 124-119. Los Angeles Lakersi pobijedili su ekipu New Orleans Hornetsa sa 107-88. Za pobjednički tim Kobe Bryant je postigao 23 a Gary Payton 20 poena.